

IV. évf. 22. szám **pünkösd** 2017. június 4.

**Dr. Beer Miklós Váci Megyéspüspök felhívása**

„Felhívom szíves figyelmüket, hogy az Egyházmegyékben lévő temetők fenntartásához az állami szabályozás alapján szakképzettséggel rendelkező munkatársak alkalmazása szükséges. Az előírásokat a 145/1999. (X.1.) sz. Korm. rendelet a következők szerint határozza meg:

**145/1999. (X.1.) Korm. rendelet a temetőkről és a temetkezésről szóló 1999. évi XLIII. törvény végrehajtásáról**

**54§97(1) Temetőüzemeltetést az a gazdálkodó szervezet láthat el, melynek vezetője vagy határozatlan idejű foglalkoztatási viszonyban álló alkalmazottja**

1. **kertészeti, parkgondozó, illetőleg kertépítő szakképesítéssel, vagy**
2. **középfokú kertészeti, parkgondozó, illetőleg kertépítő végzettséggel, illetve felsőfokú intézményben ilyen szaktárgyból vizsgával rendelkezik. „**

A Vidékfejlesztési Iroda felmérést végez, hogy mely plébániákon nincs olyan munkatárs, aki rendelkezik szakképzettséggel.

Az iroda továbbá elindítja a jogszabályban előírt szakmai képzést, mely előláthatóan az év második felében fog indulni ingyenesen.

**Aki szívesen részt venne a képzésen, jelentkezzen a plébánián 2017. június 15-ig!**

HIRDETÉSEK

Mivel jelenleg a Berceli Plébánia nem foglalkoztat olyan személyt, aki a fenti követelményeknek megfelelne, így az állami törvény nem engedi meg, hogy a becskei, nógrádkövesdi temetőt gondoztassuk, a közösségi munkások nem tudják így a füvet sem levágni. A jelenlegi jogi szabályozás azonban olyan helyzetet teremtett, ami kapcsán fontolóra kell vennünk temetőink magán kézbe adását. Becskei temető: 338. hrsz. 18014 m2, Nógrádkövesdi temető: 217 hrsz. 5494 m2. **Komoly ajánlatokat írásban fogadunk.**

Szécsénke Község Önkormányzata és a Berceli Plébánia között 2014.10.13-án kötött megállapodás értelmében **a szécsénkei temető rendben tartását elvégzi Szécsénke Község Önkormányzata.** Bercel Község Önkormányzata 14/2015 (IX.30.) önkormányzati rendelete alapján 3.§.(1) „Fenntartási – üzemeltetési feladatai körében az Önkormányzat gondoskodik a fű lekaszálásáról és összegyűjtéséről, a díszfák és díszbokrok rendben tartásáról, a közlekedő utak rendben tartásáról, téli időszakban a köztemetőhöz vezető úton a hó eltakarításáról, a síkosságmentesítéséről, a ravatalozó és környéke takarításáról, a vízszolgáltatás biztosításáról, a téli időszakban a közkút fagytalanításáról, esetleges felújításáról, pótlásáról, a keletkezett szemét elszállításáról.” (A rendelet olvasható Bercel honlapján is.) Tehát a berceli temetőben a fűvágásról Bercel Község Önkormányzata gondoskodik, **így kérjük, ezzel kapcsolatban ne a plébániához forduljanak.**

Bercelre sekrestyést, bejárónőt és gondnokot keresünk közmunkaprogram keretében, Szécsénkére sekrestyést keresünk. Várjuk azok jelentkezését, akik szívesen dolgoznának ezekben a munkakörökben.

Mint azt hirdettük már korábban, aki magánszemélyként állatai részére szeretne füvet vágni temetőinkben, templom kertjeinkben, az jelentkezzen a plébánián.

2016-ban gyümölcsfákat ültettünk egyházi ingatlanjainkra. Ezúton szeretnénk megköszönni névtelenül annak a nógrádkövesdi hívőnek a segítségét, aki egyszer meglocsolta Nógrádkövesden a gyümölcsfákat. Sajnos ez kevésnek bizonyult, így Nógrádkövesden a fák kiszáradtak. Ezúton buzdítjuk a nógrádkövesdi hívőket, hogy aktívabban vegyék ki részüket a közösség szolgálatából, templomtakarításból.

Becskén a plébánián engedtük, hogy a beért cseresznyéből szüreteljen magának egy család, cserébe kértük, hogy a felét az elsőáldozó gyermekeknek ajánlják fel. Miután szüreteltek a gyermekeknek csak egy marék cseresznyét ajánlottak fel, abból, ami a leszüretelt cseresznyéből éretlen volt. Ilyen magatartás után természetesen ugyanannak a családnak és rokoni körnek nem engedünk többet szüretelést. Miután a szüretelők bocsánatot kértek az elsőáldozók szüleit buzdítjuk a gyermekek elleni sértés (mivel savanyú gyümölcsöt kaptak) megbocsátására, és a kiengesztelődésre.

Bercelen a 12. csoport takarít.

2017.06.05. H 08:30 Szentmise a Berceli Templomban

Pünkösdhétfő 10:30 Szentmise a Galgagutai Templomban

2017.06.07. Sz 18:30 Szentségimádás a Berceli Templomban

2017.06.08. *Cs 14:00 Pintér Béla koncertje a Berceli Művelődési Házban*

 16:00 Szentmise a Nógrádkövesdi Templomban

 17:30 Buszos kirándulás a PálFeri Évadzáró bulira. Budapest Tamás Alajos Közösségi Ház Jelentkezés: 2017.06.08-ig, 19:00 kapunyitás 20:30 Tánctanítás (Cha-cha-cha) 21:30 Buli Dj Szilágyival (napjaink és az elmúlt évtizedek slágerei)

 18:30 Szentségimádás a Berceli Templomban

2017.06.09. P 18:00 Szentmise a Berceli Templomban

2017.06.10. Sz 7:30 Buszos kirándulás fiataloknak a Váci Összrégiós Sportnapra, melynek költségeit a plébánia átvállalja. Helyszín: Váci Piar Sportpálya, ingyen ebéd, fagyizás, uzsonna, utazás, hűsítő, csapatmez. Részletek és jelentkezés Robi Atyánál

 10:00 Elsőgyónás az elsőáldozóknak és szüleiknek Bercelen

 16:30 Igeliturgia a Vanyarci Templomban

 18:00 Szentmise a Berceli Templomban, *+Kökény Pálné Nándori Mária*

 19:30 Szünet előtti Ráadás party fiataloknak a Berceli Plébánián ingyenes bográcsozás, fagylaltozás, nyársalás, zene, tábortűz.

**2017.06.11. V 08:30 Elsőáldozási Szentmise a Berceli Templomban**

**Szent- 10:30 Szentmise a Galgagutai Templomban**

**háromság 10:30 Igeliturgia a Becskei Templomban**

**vasár- 12:00 Szentmise a Nógrádkövesdi Templomban**

**napja 12:00 Igeliturgia a Szécsénkei Templomban**

**2017.06.17. Sz 10:30 Jubileumi Szentmise a Galgagutai Templom felszentelésének 10. évfordulója alkalmából-** A búcsúra 08:30-tól gyalogos zarándoklat indul Bercelről

2017. 06. 20. 15:00 Véradás a Berceli Szent Miklós Közösségi Házban

2017.06.26-30: Napközis hittantábor, 2017.07.03-07: Ifjúsági tábor, 2017.08.14-18: Hittanos tábor. 2017.07.23-29: Ipolymenti Nagyboldogasszony Közösség nyári tábora

**Hivatali ügyintézés:** Római Katolikus Plébánia 2687 Bercel, Béke u. 20. H-P 8:00-16:00

tel: (30) 455 3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: bercel@vacem.hu

Bankszámlaszám: 10700323-68589824-51100005